**A N U N Ț**

**de selecție de recenzori pentru realizarea activităților aferente recensământului populației și locuințelor runda 2021 în teritoriu**

PRIMĂRIA COMUNEI MEHADICA ANGAJEAZĂ:

* Un număr de **1(unu)** **recenzor**, pentru colectarea datelor Recensământului populației și locuințelor din comuna Mehadica.
* Un **coordonator la nivel de UAT** pentru monitorizare/coordonare la Recensământul populației și locuințelor din comuna Mehadica.

MODALITATEA DE ANGAJARE:

* Contract de servicii

PERIOADA DE CONTRACTARE A SERVICIILOR:

* Participarea la instruirea organizată de DJS la o dată comunicată ulterior.
* Colectarea datelor în teren – autorecenzare asistată : **16 mai – 17 iulie 2022**

LOCUL DE DESFĂȘURARE A ACTIVITĂȚII

* Pe teren în limitele administrative ale comunei Mehadica.

CONDIȚII ANGAJARE:

* Vârsta minimă de 18 ani împliniți la data selecției;
* Minim studii medii absolvite (diplomă absolvent liceu)
* Să dețină cunoștințe de utilizare a unei tablete
* Să nu aibă cazier judiciar;
* Abilitatea de a comunica într-o manieră civilizată; capacitatea de a stabili contacte inter-personale, de a fi cordial, plăcut, metodic şi riguros;
* Să dispună de un telefon mobil pe care să-l utilizeze pentru comunicare;
* Rezistenţă la stres şi lucru sub presiune;
* În zonele cu populaţie de altă etnie decât cea română, cunoaşterea şi a limbii acelei etnii şi a specificului etniei respective reprezintă un avantaj în desfăşurarea muncii sale pe teren;

ATRIBUȚIILE RECENZORILOR

* Conform modelului de contract cadru de servicii penktru RPL 2021prevăzut în anexa nr.2 la HG nr.145/2022 privind modificarea și completarea Hotărârii Guvernului nr. 1.071/2020 pentru stabilirea bugetului și a categoriilor de cheltuieli necesare efectuării recensământului populației și locuințelor din România în anul 2021, precum și a măsurilor pentru punerea în aplicare a unor dispoziții din Ordonanța de urgență a Guvernului nr. 19/2020 privind organizarea și desfășurarea recensământului populației și locuințelor din România în anul 2021

CONDIȚII SPECIFICE

* Muncă pe teren;
* Disponibilitate de a lucra în medie de la 8 până la 12 ore pe zi (până la sfârşitul zilei);
* Disponibilitate de a lucra în weekend (sâmbătă şi /sau duminică);

 Cererile de înscriere se depun la sediul Primăriei comunei Mehadica, compartiment Secretariat până în data de **29.04.2022**. La cerere se vor atașa :

* Copie act de identitate
* Copie act de studii (minim studii medii absolvite)
* Cazier judiciar